Որպէսզի 150 հազարէն աւելի եկամուտ ունեցողները չօգտուին այս քայլէն եւ պետական պիւտճէին բացը շատ մեծ չըլլայ, երբ որդեգրուի եկամուտի առաջին 40 հազարէն հարկ չգանձելու գաղափարը, պէտք է 150 հազարէն աւելի եկամուտ ունեցողներուն եկամտահարկի տոկոսը բարձրացնել այնքան, որ, իբրեւ խումբ՝ իրենց վճարած հարկերը չպակսին եւ անոնք չօգտուին: Մանրամասնութիւնները, թէ այս վերջիններուս տոկոսները որքանո՞վ պէտք է բարձրանան՝ մենք հոս պէտք չունինք եւ չենք ալ կրնար հաշուել: Տնտեսութեան եւ ֆինանսներու նախարարութիւնը ունի յատուկ բաժանմունքներ, որոնք համակարգիչներու միջոցաւ կրնան ընել այդ հաշիւները։